hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 26.
Ugrás a navigációhoz Ugrás a kereséshez
Hasonló cikkcímek és megnevezések: Csősz (egyértelműsítő lap).
A csősz, vagy kerülő, hivatalosan mezőőr, a mezők, rétek, legelők és egyéb gazdasági területek őrzésével megbízott, rendszerint felesketett és gyakran külön jelvénnyel ellátott személy. A szőlőcsősz (akit rendszerint augusztus–november hónapokra fogadtak fel) a lopások és a szőlőhegyre tévedt háziállatok kártevése esetén a hegytörvények értelmében járt el, míg a madarak és rágcsálók ellen saját maga által készített riogató eszközökkel védte a szőlőt. Általában a hegybíró, vagy csőszbíró feladatkörébe tartozott felfogadása és felügyelete. A városoktól és falvaktól távolabb eső, különálló pusztákon igazgatási és igazságszolgáltatási funkciókat ellátó tisztség volt, amely a 18. század végén már fejlettségének magas fokán állt; a 19. század végén a Kiskunság néhány pusztája kivételével megszűnt, ill. teljesen beleolvadt a csendőrség intézményébe, miniszteri rendeletekkel szabályozták.[1][2]
A kőbányai (Budapest, X.) csősztorony
Zofahl Lőrinc tervei alapján Brein Ferenc vezetésével épült 1844-ben
emléktáblája, Budapest, X., Gitár utca 1.
A csőszök ideiglenes kunyhókban laktak, amit leveles ágból, nádból, kukoricaszárból raktak. Az Alföldön magas látófára másztak, hogy még a magas kukoricában is lássanak. A tolvajok által okozott kárt, amennyiben a tettest nem tudták megnevezni, meg kellett téríteniük. [forrás?]
Erkölcscsősz: pejoratív értelmű, mások cselekedeteit rosszindulatúan bíráló személy a köznyelvben.[3]
Az ármás (lat. arma ’fegyver’) és bakter (ném. Wächter ’éjjeliőr’) a falu éjjeli biztonsága felett őrködött, míg a csősz és a mezőőr az erdőt és a határt őrizte. A fogó ősi alakja a csőszjáték volt. "Csősz, csősz lopom a szőlődet, senki sem látja, kutya sem ugatja." E mondókával serkentik fel a szundikáló csőszt, aki igyekszik egyet elkapni a „tolvajok” közül. Akit elfogott, azzal szerepet cserél.[4] Hasonló, pásztori eredetű népi játék a csülközés. A "csősz" a felállított "csülköt" (általában egy fahasáb vagy vékonyabb tuskó) és az annak eldöntésére eldobott botokat őrzi. Tőle bizonyos távolságra húznak egy vonalat, amely mögé állnak a "játékosok", akik célja az, hogy a csülköt feldöntsék. Akinek nem sikerül, félreáll, és figyeli a többiek dobásait. Amikor valamelyik játszó eltalálja a csülköt, mindenki, aki már eldobta a botját, szalad érte. A csősz igyekszik az eldőlt fát minél gyorsabban felállítani, majd a futó játékosok közül valakit megérinteni a botjával, mielőtt az visszaérne a vonal mögé. Ha sikerül, cserél vele. Ha nem, vagy ha a felállított csülök ismét eldől, ő marad a csősz. Előfordul, hogy senki nem találja el a csülköt: ekkor is kifutnak, de ez a csősznek kedvez, mert nem kell vesződnie a csülökállítással.[5]
Vigyázzon a csősz!: Felelet a Század vigyázz! parancsra.
A toronycsősz a toronyban őrködő katona, toronyőr; más néven: bobi[6]
↑ Bokor József (szerk.). Csősz, A Pallas nagy lexikona. Arcanum: FolioNET (1893–1897, 1998.). ISBN 963 85923 2 X Bokor József (szerk.). Hegybiró, A Pallas nagy lexikona. Arcanum: FolioNET (1893–1897, 1998.). ISBN 963 85923 2 X
↑ Magyar néprajzi lexikon I–V. Főszerk. Ortutay Gyula. Budapest: Akadémiai. 1977–1982. ISBN 963-05-1285-8   Csőszbíró, Szőlőőrzés
↑ Katolikus lexikon: Erkölcscsősz
↑ Magyar néprajzi lexikon I–V. Főszerk. Ortutay Gyula. Budapest: Akadémiai. 1977–1982. ISBN 963-05-1285-8   Fogó, kergető játék; Elöljáróság
↑ Magyar népi játékok Magyar néprajz nyolc kötetben (szerk. Paládi-Kovács Attila) Budapest : Akadémiai K., 1988 ISBN 963 05 4922 0
↑ Kis Tamás: A magyar katonai szleng szótára, Debrecen, 2008 ISBN 978-963-473-171-9
Magyar néprajzi lexikon: Szőlőcsősz (munkája, eszközei...)
Nézd meg a csősz címszót a Wikiszótárban!
Ez a gazdasági témájú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Csősz_(foglalkozás)&oldid=23626735”
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 26., 09:19
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.